ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
அங்கன்வாடி பணியாளர்களின் மதிப்பூதியத்தை அதிகரிக்க மத்திய அமைச்சரவை ஒப்புதல்
அங்கன்வாடி பணியாளர்கள் மற்றும் அங்கன்வாடி உதவியாளர்களுக்கான மதிப்பூதியத்தை அதிகரிக்கவும் அங்கன்வாடி உதவியாளர்களுக்கு செயல்திரனுகேற்ற ஊக்கத்தொகையை அளிக்கவும்  பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை ஒப்புதல் அளித்துள்ளது. 01.10.2018 முதல் 31.03.2020 வரை இதனை செயல்படுத்த தேவையான மொத்த செலவு ரூ. 10,649.41 கோடியாகும் 
இந்த ஒப்புதல் மூலம் சுமார் 27 லட்ச அங்கன்வாடி பணியாளர்கள் மற்றும் அங்கன்வாடி உதவியாளர்கள் பயன்பெறுவர்.
இது தொடர்பான விவரங்கள்:
கீழ்கண்டவற்றிற்கு ஒப்புதல் அளிக்கப்பட்டுள்ளது.
|
|
நிர்வாகிகள்
|
|
தற்போது கொடுக்கப்பட்டு வரும் தொகை 
|
|
திருத்தப்பட்ட புதிய தொகை 
|
|
அங்கன்வாடி பணியாளர்கள்
|
|
ரூ.3,000/-
|
|
ரூ.4,500/-
|
|
சிறிய அங்கன்வாடி மையத்தில் பணிபுரியும் அங்கன்வாடி பணியாளர்கள்
|
|
ரூ.2,250/-
|
|
ரூ.3,500/-
|
|
அங்கன்வாடி உதவியாளர்கள்
|
|
ரூ.1,500/-
|
|
ரூ.2,250/- 
 அங்கன்வாடி மையங்களின் செயல்பாட்டை மேம்படுத்த அங்கன்வாடி உதவியாளர்களுக்கு இதனுடன் சேர்த்து திறனுக்கேற்ற ரூ. 250/- ஊக்கத்தொகையாக வழங்கப்படும்.
இந்த ஒப்புதல் அக்டோபர் 1, 2018-ல் இருந்து செயல்பாட்டிற்கு வரும்.
நிதி செலவீடுகள்:
01.10.2018 முதல் 31.03.2020 வரை இதனை செயல்படுத்துவதற்கான செலவினங்கள் கீழ்வருமாறு

(|
|
பங்கீடுகள்
|
|
2018-19

|
|
2019-20
|
|
மொத்தம்
|
|
அங்கன்வாடி பணியாளர்களுக்கான மதிப்பூதியம்
|
|
2182.63
|
|
4365.27
|
|
6547.90
|
|
சிறய அங்கன்வாடிகளில் பணிபுரியும் அங்கன்வாடி பணியாளர்களுக்கான மதிப்பூதியம்
|
|
154.60
|
|
309.19
|
|
463.79
|
|
அங்கன்வாடி உதவியாளர்களுக்கான மதிப்பூதியம்
|
|
1212.57
|
|
2425.15
|
|
3637.72
|
|
மொத்தம்
|
|
3549.8
|
|
7099.61
|
|
10649.41
உள்நாட்டு விமானப் போக்குவரத்து அமைச்சகம்
குவாலியர்-இந்தூர் இடையே முதலாவது நேரடி விமான சேவை: மத்திய அமைச்சர் திரு ஜோதிராதித்ய சிந்தியா கொடியசைத்துத் துவக்கம்
சர்வதேச மற்றும் உள்நாட்டு விமான இணைப்பை வலுப்படுத்தும் வகையில் 2 விமானங்களின் சேவையை மத்திய சிவில் விமானப் போக்குவரத்து அமைச்சர் திரு ஜோதிராதித்ய எம் சிந்தியா, இணை அமைச்சர் ஜெனரல் டாக்டர் வி கே சிங்  மற்றும் செயலாளர் திரு பிரதீப் கரோலா ஆகியோர் காணொலி வாயிலாகக் கொடியசைத்துத் துவக்கி வைத்தார்கள். இதன் மூலம் மத்திய பிரதேசத்தின் குவாலியர்- இந்தூர்- தில்லி வழித்தடத்தில் இண்டிகோ நேரடி விமான சேவை தொடங்கப்பட்டுள்ளது. இந்தூர் முதல் துபாய் வரையிலான ஏர் இந்தியாவின் நேரடி விமான சேவையும் மீண்டும் தொடங்கப்பட்டுள்ளது.
மத்திய பிரதேச மாநில முதல்வர் திரு சிவராஜ் சிங் சவுகான், போபாலில் இருந்து காணொலி வாயிலாக இந்த நிகழ்ச்சியில் கலந்து கொண்டார்.
மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர், தோட்டக்கலை மற்றும் உணவு பதப்படுத்துதல் இணை அமைச்சர்  திரு பரத் சிங் குஷ்வாஹா, மாநிலங்களவை உறுப்பினர் திரு விவேக் நாராயண் ஷேஜ்வால்கர் உள்ளிட்ட பிரமுகர்கள் உட்பட ஏராளமானோர் விழாவில் கலந்துகொண்டனர்.
நிகழ்ச்சியில் பேசிய அமைச்சர் திரு ஜோதிராதித்ய எம். சிந்தியா, “அனைவரும் பறப்போம், அனைவரும் இணைவோம் என்ற மத்திய அரசின் முன்முயற்சியின் முக்கிய நோக்கங்களுக்கு இணங்க இந்தூர்- குவாலியர்- தில்லி வழித்தடத்தில் நேரடி விமான சேவை தொடங்கப்பட்டுள்ளது. அதிக சாத்தியக்கூறுகள் உள்ள மத்திய பிரதேசத்தின் இரண்டு நகரங்களுக்கு இடையே விமான இணைப்பு ஏற்படுத்தப்பட்டிருப்பதன் மூலம் வர்த்தகம் மற்றும் சுற்றுலா ஆகிய துறைகளில் புதிய வாய்ப்புகள் உருவாக்கப்படும்”, என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1751046
வணிகம் மற்றும் தொழில்துறை அமைச்சகம்
2022 டிசம்பர் மாதத்திற்கான அகில இந்திய மொத்த விற்பனை விலை குறியீட்டு எண் அடிப்படையில் வருடாந்திர பணவீக்க விகிதம்  4.95 சதவீத அளவுக்கு வீழ்ச்சி அடைந்துள்ளது, இது 2022 நவம்பரில் 5.85 சதவீதமாக பதிவாகியிருந்தது
2022 டிசம்பர் மாதத்திற்கான அகில இந்திய மொத்த விற்பனை விலை குறியீட்டு எண் அடிப்படையில் வருடாந்திர பணவீக்க விகிதம்  4.95 சதவீத அளவுக்கு வீழ்ச்சி அடைந்துள்ளது, இது 2022 நவம்பரில் 5.85 சதவீதமாக பதிவாகியிருந்தது.
உணவுப் பொருட்கள், தாது எண்ணெய், கச்சா எண்ணெய், இயற்கை எரிவாயு, உணவு உற்பத்திப் பொருட்கள், ஜவுளி, ரசாயனம் மற்றும் ரசாயனப் பொருட்களின் விலை வீழ்ச்சி 2022 டிசம்பரில் பணவீக்க விகித வீழ்ச்சிக்கு பங்களிப்பு செய்துள்ளது.
அனைத்துப் பொருட்களின் மொத்த விலை குறியீட்டு எண். 2022 அக்டோபரில் 152.9 ஆகவும், பண வீக்க விகிதம் 8.67 சதவீதமாகவும் இருந்தது. இந்த அளவீடு 2022 நவம்பரில் தோராயமாக முறையே 152.1, 5.85 சதவீதமாகவும், 2022 டிசம்பரில் தோராயமாக முறையே 150.5, 4.95 சதவீதமாகவும் இருந்தது.
முதன்மைப் பொருட்களின் மொத்த விலை குறியீட்டு எண். 2022 அக்டோபரில் 181.2 ஆகவும், பண வீக்க விகிதம் 11.17 சதவீதமாகவும் இருந்தது. இந்த அளவீடு 2022 நவம்பரில் தோராயமாக முறையே 177.7, 5.52 சதவீதமாகவும், 2022 டிசம்பரில் தோராயமாக முறையே 172.4, 2.38 சதவீதமாகவும் இருந்தது.
எரிபொருள் மற்றும் மின்சாரத்தில் மொத்த விலை குறியீட்டு எண். 2022 அக்டோபரில் 158.0 ஆகவும், பண வீக்க விகிதம் 25.40 சதவீதமாகவும் இருந்தது. இந்த அளவீடு 2022 நவம்பரில் தோராயமாக முறையே 159.6, 17.35 சதவீதமாகவும், 2022 டிசம்பரில் தோராயமாக முறையே 158.0, 18.09 சதவீதமாகவும் இருந்தது.
உற்பத்தி செய்யப்பட்ட பொருட்களின் மொத்த விலை குறியீட்டு எண். 2022 அக்டோபரில் 141.9 ஆகவும், பண வீக்க விகிதம் 4.42 சதவீதமாகவும் இருந்தது. இந்த அளவீடு 2022 நவம்பரில் தோராயமாக முறையே 141.5, 3.59 சதவீதமாகவும், 2022 டிசம்பரில் தோராயமாக முறையே 141.1, 3.37 சதவீதமாகவும் இருந்தது.
உணவுப் பொருட்களின் மொத்த விலை குறியீட்டு எண். 2022 அக்டோபரில் 177.7 ஆகவும், பண வீக்க விகிதம் 6.60 சதவீதமாகவும் இருந்தது. இந்த அளவீடு 2022 நவம்பரில் தோராயமாக முறையே 174.3, 2.17 சதவீதமாகவும், 2022 டிசம்பரில் தோராயமாக முறையே 170.3, 0.65 சதவீதமாகவும் இருந்தது.
மொத்த விலை குறியீட்டு எண் மற்றும் வருடாந்தர பணவீக்க விகிதம் சென்ற ஆண்டுடன் ஒப்பிடப்பட்ட சதவீதமாகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1891514
குடியரசுத் துணைத் தலைவர் செயலகம்
ஏழ்மை, ஊழல் மற்றும் இதர சமூக சீர்கேடுகளை ஒழிப்பதற்கான உறுதியான நடவடிக்கைகளுக்கு குடியரசு துணைத் தலைவர் அறைகூவல்
ஏழ்மை, ஊழல், கல்லாமை மற்றும் பாலின பாகுபாடு உள்ளிட்ட சமூக சீர்கேடுகளை ஒழிப்பதற்கும், பொருளாதார வலிமை கொண்ட இந்தியாவை கட்டமைப்பதற்கும் உறுதியான நடவடிக்கைகள் தேவை என்று குடியரசு துணைத் தலைவர் திரு எம் வெங்கையா நாயுடு கூறினார்.
நமது சுதந்திர போராட்ட வீரர்களுக்கான உண்மையான அஞ்சலி இதுவாகத்தான் இருக்கும் என்றும் அவர் தெரிவித்தார்.
இந்தியா சுதந்திரம் அடைந்து 75 ஆண்டுகள் ஆக இருப்பதை கொண்டாடும் விதமாக பிரதமர் திரு நரேந்திர மோடி இன்று தொடங்கி வைத்த 75-வார கொண்டாட்டமான சுதந்திரத்தின் அம்ருத் மகோத்சவத்தை ஒட்டி தமது முகநூல் பக்கத்தில் பதிவிட்டுள்ள திரு நாயுடு இவ்வாறு கூறியுள்ளார்.
அடக்குமுறைகளுக்கு இந்தியா அஞ்சாது என்பதை தண்டி யாத்திரை உலகுக்கு எடுத்துரைத்தது என்று குடியரசு துணைத் தலைவர் கூறினார். அரசியலமைப்பு சட்டத்தில் நிர்ணயிக்கப்பட்டுள்ள இலக்குகளை நாம் அடையும் போதுதான் சுதந்திரத்தை முழுமையாக உணர முடியும் என்று அவர் கூறினார்.
மக்களை பிரித்தாளும் சக்திகளுக்கு எதிராக போராட வேண்டும் என்று கூறிய திரு நாயுடு, இந்தியர்கள் என்ற உணர்வு நம் அனைவரையும் ஒன்றிணைப்பதாக கூறினார்.
வளர்ச்சி மற்றும் மக்களின் நலம் ஆகியவை நமது அரசியல் அமைப்பின் மதிப்பீடுகளில் பொறிக்கப்பட்டுள்ளதாக அவர் மேலும் தெரிவித்தார்.
இளைஞர்களுக்கு மேலும் திறன்களை அளித்து 4-வது தொழில் புரட்சிக்கு அவர்களை தயார்படுத்த வேண்டும் என்று குடியரசு துணைத் தலைவர் கேட்டுக்கொண்டார்.
இந்திய விடுதலையின் 75-வது ஆண்டு கொண்டாட்டம் குறித்து தமது கருத்தை தெரிவித்த அவர், நமது தேசிய பயணத்தில் இது மிகவும் முக்கியமான தருணம் என்றும் மகாத்மா காந்தி மற்றும் எண்ணற்ற சுதந்திர போராட்ட வீரர்கள் நமக்கு அளித்துச் சென்ற பாரம்பரியத்தை நினைவு கூறுவதற்கான வாய்ப்பு என்றும் கூறினார்.
சுதந்திர போராட்ட வீரர்களின் அசாதாரண விடுதலை உணர்வு, அவர்களது தலைசிறந்த தியாகங்கள் மற்றும் உயர்ந்த லட்சியங்களை நினைவு கூறுவதும், கொண்டாடுவதும் நமது முக்கிய கடமை என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1704307
------
(Visitor Counter : 196
பிரதமர் அலுவலகம்
குடியரசு தினத்தையொட்டி தேசிய போர் நினைவிடத்தில் பிரதமர் மரியாதை
குடியரசு தினமான இன்று தேசிய போர் நினைவிடத்தில் பிரதமர் திரு நரேந்திர மோடி மரியாதை செலுத்தினார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"இன்று காலை தேசிய போர் நினைவிடத்தில் மரியாதை செலுத்தப்பட்டது."
பழங்குடியினர் நலத்துறை அமைச்சகம்
ஏக்லவியா மாதிரி உண்டு - உறைவிடப் பள்ளிகளில் பழங்குடியின மாணவர்கள் 3.5 லட்சம் பேருக்கு சேவையாற்றும் வகையில் 38,800 ஆசிரியர்கள், 740 துணைப் பணியாளர்களை தேர்வு செய்ய 2023-24 பட்ஜெட்டில் அறிவிக்கப்பட்டுள்ளது
நாட்டின் தொலைதூரப் பகுதிகளில் வசிக்கும் பழங்குடியின மாணவர்கள் கல்வியில் சிறந்த வாய்ப்பை பெறும் வகையில் , தரமான கல்வி அளிப்பதற்காக மத்திய அரசின் சார்பில் ஏக்லவியா மாதிரி உண்டு - உறைவிடப் பள்ளிகள் திட்டம் அமல்படுத்தப்பட்டு வருகிறது. 2011-ம் ஆண்டு மக்கள் தொகைக் கணக்கெடுப்பின்படி குறைந்தது 20,000 பழங்குடியினர் மற்றும் 50 சதவீதத்திற்கும் மேற்பட்ட எண்ணிக்கையில் வசிக்கும் பழங்குடியினர் பகுதிகளில் ஏக்லவியா மாதிரி உண்டு - உறைவிடப் பள்ளிகளை அமைக்க அரசு முடிவு செய்தது. அவர்களுக்கு அங்கு தரமானக் கல்வி இலவசமாக அளிக்கப்பட்டு வருகிறது.
ஒரு மாணவருக்கு ஆண்டுக்கு ரூ.1.09 லட்சம் செலவிடப்படுகிறது. நாடு முழுவதும் இதுவரை 690 பள்ளிகளுக்கு ஒப்புதல் அளிக்கப்பட்டு 401 பள்ளிகள் செயல்பட்டு வருகின்றன.
ஏக்லவியா மாதிரி உண்டு - உறைவிடப் பள்ளிகளில் பழங்குடியின மாணவர்கள் 3.5 லட்சம் பேருக்கு சேவையாற்றும் வகையில் 38,800 ஆசிரியர்கள் 740 துணைப் பணியாளர்களை தேர்வு செய்ய 2023-24 பட்ஜெட்டில் அறிவிக்கப்பட்டுள்ளது.
இத்தகவலை பழங்குடியினர் நலத்துறை இணையமைச்சர் திருமதி ரேணுகா சிங் சாருதா மக்களவையில் தெரிவித்தார்.AP/IR/RJ/KPG
(Visitor Counter : 168
உள்துறை அமைச்சகம்
21-வது கார்கில் வெற்றி தினத்தையொட்டி, தியாகிகளுக்கு மத்திய உள்துறை அமைச்சர் திரு. அமித் ஷா மரியாதை, அவர்களது துணிச்சல் மற்றும் வீரத்தை நினைவு கூர்ந்தார்
கார்கில் வெற்றி தினம் இந்தியாவின் சுயமரியாதை, இணையற்ற துணிச்சல், வலுவான தலைமையின் அடையாளம்.
‘’ உலகின் மிகக் கடினமான பகுதிகளில் ஒன்றான கார்கிலில் இருந்து எதிரிகளை விரட்டி, அதன் சிகரத்தில் மூவண்ணக் கொடியை ஏற்றி மகத்தான வீரத்தைப் பறைசாற்றிய தீரமிக்க வீரர்களை நான் வணங்குகிறேன். தாய்நாட்டின் ஒருமைப்பாட்டைப் பாதுகாக்க அர்ப்பணிப்புடன் செயல்பட்ட துணிச்சல்மிக்க வீரர்களைக் கண்டு நாடு பெருமிதம் கொள்கிறது’’- திரு. அமித் ஷா
21-வது கார்கில் வெற்றி தினத்தையொட்டி, மத்திய உள்துறை அமைச்சர் திரு. அமித் ஷா , தியாகிகளுக்கு மரியாதை செலுத்தினார். அவர்களது துணிச்சலையும், வீரத்தையும் நினைவுகூர்ந்த அவர், கார்கில் வெற்றி தினம் , இந்தியாவின் சுயமரியாதை, ஈடு இணையற்ற துணிச்சல், வலுவான தலைமை ஆகியவற்றின் அடையாளம் என்று கூறினார்.
‘’ உலகின் மிகக் கடினமான பகுதிகளில் ஒன்றான கார்கிலில் இருந்து எதிரிகளை விரட்டி, அதன் சிகரத்தில் மூவண்ணக் கொடியை ஏற்றி மகத்தான வீரத்தைப் பறைசாற்றிய தீரமிக்க வீரர்களை நான் வணங்குகிறேன். தாய்நாட்டின் ஒருமைப்பாட்டை பாதுகாக்க அர்ப்பணிப்புடன் செயல்பட்ட துணிச்சல்மிக்க வீரர்களைக் கண்டு நாடு பெருமிதம் கொள்கிறது’’என்று திரு. அமித் ஷா கூறினார்.
ஆபரேசன் விஜய் என்ற பெயரில் நடைபெற்ற போரில் 1999 –ஆம் ஆண்டு ஜூலை 26-ஆம் தேதி இந்திய ஆயுதப்படையினர் பாகிஸ்தானை வெற்றி கண்டனர். அது முதல், இந்திய வீரர்களின் வெல்ல முடியாத வீரம், துணிவு, உயிர்த்தியாகம் ஆகியவற்றைப் போற்றும் வகையில் கார்கில் வெற்றி தினம் கடைப்பிடிக்கப்படுகிறது.
வணிகம் மற்றும் தொழில்துறை அமைச்சகம்
மத்திய அரசு குடிமக்கள் மற்றும் வணிகர்களின் இணக்கச் சுமையைக் குறைப்பதற்காக கூட்டு ஆலோசனை நடத்துகிறது
‘இணக்கச் சுமையைக் குறைப்பதற்கான அடுத்த கட்ட சீர்திருத்தங்கள்’ குறித்த தேசிய பயிலரங்கம் நடைபெறவுள்ளது.
DPIIT செயலாளர் பல பங்குதாரர்களுடன் தொடர்பு கொள்கிறார்
‘எளிதான வாழ்க்கை' மற்றும் ’ மற்றும் ‘வணிகம் செய்வதை எளிதாக்குதல்' ஆகியவற்றை இது கணிசமாக மேம்படுத்தும் என எதிர்பார்க்கப்படுகிறது
நாடு ஆசாதி கா அம்ரித் மஹோத்சவ் கொண்டாடும் இந்த ஆண்டில், மத்திய அரசு 'எளிதான வாழ்க்கை' மற்றும் 'எளிதாக வணிகம் செய்வது' ஆகிய இலக்குகளை நனவாக்குவதற்கும், நல்லாட்சியை அடைவதற்கான நோக்கத்தை மேலும் மேம்படுத்துவதற்கும் பெரும் முயற்சிகளை மேற்கொண்டு வருகிறது.
பிரதமர் திரு நரேந்திர மோடி கடந்த செப்டம்பர் மாதம், டிபிஐஐடி செயலாளர் திரு அனுராக் ஜெயின் தலைமையில், பல்வேறு துறைகளின் செயலாளர்களுடன் உரையாடியதுடன், இணக்கச் சுமையை குறைப்பதற்கான வழிமுறைகள் குறித்து ஆலோசனைகள் மேற்கொள்ளப்பட்டது.
இதனைத்தொடர்ந்து ‘இணக்கச் சுமையைக் குறைப்பதற்கான அடுத்த கட்ட சீர்திருத்தங்கள்’ குறித்த தேசியப் பயிலரங்கம் டிசம்பர் 22, 2021 அன்று ஏற்பாடு செய்யப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1780632
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாரத்  தொடர் பதிவு குறியீடு சம்பந்தமான விதிகளில் திருத்தம்
பாரத்  தொடர் பதிவு குறியீடு சம்பந்தமான விதிகளை திருத்தி அமைத்து அதற்கான அறிவிக்கையை மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சகம் டிசம்பர் 14, 2022 அன்று வெளியிட்டுள்ளது. ஆகஸ்ட் 26, 2021 தேதியிட்ட அறிவிக்கையின் வாயிலாக இந்த தொடர் பதிவு குறியீட்டை அமைச்சகம் அறிமுகப்படுத்தியது. இந்த முறையை வலுப்படுத்துவதற்காக ஏராளமான பரிந்துரைகள் தொடர்ந்து அளிக்கப்பட்டு வருகின்றன. எனவே இதை மேம்படுத்துவதற்காக கீழ்காணும் அம்சங்களுடன் புதிய விதிகளை அமைச்சகம் முன்மொழிந்துள்ளது.
i. பி.ஹெச் தொடர் பதிவு குறியீட்டு வாகனங்களின் உரிமையை இதற்கு தகுதியான அல்லது தகுதியற்ற மற்ற நபர்களுக்கு மாற்றுவதற்கு வசதி செய்து தரப்பட்டுள்ளது.
ii. இந்த பதிவு குறியீட்டிற்கு தகுதி பெறும் நபர்களின் வசதிக்காக குறிப்பிட்ட வரியை செலுத்தி சாதாரண பதிவு குறியீடு உள்ள வாகனங்களை பி. ஹெச் தொடர் பதிவு குறியீட்டிற்கு மாற்றிக் கொள்ளலாம்.
iii. குடிமக்களின் வாழ்வை மேலும் எளிதாக்குவதற்காக, பி.ஹெச் தொடர் பதிவு குறியீட்டை மக்கள் தங்கள் வீடுகளில் இருந்தும், பணியிடங்களில் இருந்தும் சுலபமாக சமர்ப்பிக்க விதி 48இல் திருத்தம் மேற்கொள்ளப்பட்டுள்ளது.
iv. தவறான செயல்பாடுகளைத் தடுப்பதற்காக, தனியார் துறை ஊழியர்கள் சமர்ப்பிக்கும் பணி சான்றிதழ் மேலும் வலுப்படுத்தப்பட்டுள்ளது.
v. அலுவலக அடையாள அட்டை மட்டுமல்லாமல், தங்களது சேவை சான்றிதழைப் பயன்படுத்தியும் அரசு ஊழியர்கள் இனி பி.ஹெச் தொடர் பதிவு குறியீட்டைப் பெறலாம்.
நுகர்வோர் நலன், உணவு மற்றும் பொது விநியோகம் அமைச்சகம்
பருப்புகள் மீது விதிக்கப்பட்ட இருப்பு வரம்புகள் மற்றும் சமூக ஊடகங்களில் வலம் வரும் தவறான தகவல்கள் தொடர்பான விளக்கம்
பருப்புகள் மீதான இருப்பு வரம்புகள் நீக்கப்பட்டுள்ளதாக, ஒரு தகவல் வாட்ஸ் அப்-ல் வலம் வருகிறது. கடந்த 22.7.21ம் தேதி வெளியிடப்பட்ட உத்தரவில், பருப்புகள் மீது விதிக்கப்பட்ட இருப்பு வரம்பு நீக்கப்படவில்லை என்பது தெளிவுபடுத்தப்படுகிறது. மாநிலங்கள் அமல்படுத்தும் இந்த உத்தரவை, மத்திய அரசு உன்னிப்பாக கவனித்து வருகிறது.
நுகர்வோர் விவகாரத்துறை இணையதளத்தில் பருப்பு இருப்பு வைத்திருப்பவர்கள் தெரிவிக்கும் இருப்பு நிலவரத்துக்கும், பருப்பு இருப்புக்காக அல்லது இறக்குமதிக்காக வங்கியில் வாங்கிய கடனுக்கும் வித்தியாசம் இருந்தால், அது குறித்த தகவலை மாநிலங்களுடன் மத்திய அரசு பகிர்ந்து கொள்கிறது. பருப்பு இருப்பு வரம்புகளை மீறுபவர்கள் மீது கடும் நடவடிக்கை எடுக்க வேண்டும் என மாநிலங்கள் கேட்டுக் கொள்ளப்பட்டுள்ளன.
பிரதமர் அலுவலகம்
நாடு முழுவதும் கொண்டாடப்படும் பல்வேறு விழாக்களையொட்டி மக்களுக்குப் பிரதமர் வாழ்த்துத் தெரிவித்துள்ளார்
நமது சூழ்நிலைகளை வெல்வதற்கான மன உறுதியை விழாக்கள் வலுப்படுத்தும் என்று பிரதமர் கூறியுள்ளார்
நாடு முழுவதும் கொண்டாடப்படும் பல்வேறு விழாக்களையொட்டி மக்களுக்குப் பிரதமர் நரேந்திர மோடி வாழ்த்துத் தெரிவித்துள்ளார் .
"இந்தியா முழுவதும் பல்வேறு விழாக்களை நாம் கொண்டாடுகிறோம் . பாரம்பரிய முறையிலான காலண்டர்படி புத்தாண்டையும் நாம் தொடங்குகிறோம். உகாதி, குடி படவா, நவ்ரே, சாஜிபு செராவ்பா ஆகியவற்றுக்கு வாழ்த்துக்கள். இந்தப் புனித விழாக்கள் நமது வாழ்க்கையில் நல்ல ஆரோக்கியத்தையும், மகிழ்ச்சியையும், வளத்தையும் கொண்டு வரட்டும்.
கொவிட்- 19 என்ற கொடிய நோயை எதிர்த்து நமது தேசம் போராடும் காலத்தில் இந்த விழாக்களை நாம் எதிர்நோக்குகிறோம். இந்த விழாக்கள் வழக்கமானதாக இருக்காது .ஆனால், நமது சூழ்நிலைகளை வெல்வதற்கான மன உறுதியை இவை வலுப்படுத்தும் . கொவிட் - 19க்கு எதிரான போராட்டத்தில் நாம் ஒருங்கிணைந்து பணியாற்றுவோம்”
“மணிப்பூரின் எனது சகோதர சகோதரிகளுக்கு சாஜிபு செராவ்பா வாழ்த்துகள் ! ஒவ்வொருவரும் அமைதி மற்றும் வளத்துடன் ஆசீர்வதிக்கப்படட்டும். மக்களின் நல்ல ஆரோக்கியத்திற்கான சிறப்பு பிரார்த்தனைகள்.
நவ்ரே முபாரக்!
இந்த விழா ஒவ்வொருவரின் வாழ்க்கையையும் நல்ல ஆரோக்கியம் மற்றும் மகிழ்ச்சியால் நிறைக்கட்டும்.
கொவிட் - 19க்கு எதிராக தேசம் எதிர்நோக்கியுள்ள முக்கியமான போரில் வெற்றி பெற நாம் அனைவரும் ஒன்றிணைய முன்வருவோம்” இவ்வாறு பிரதமர் கூறியுள்ளார்.
எரிசக்தி அமைச்சகம்
உலக வெப்பமயமாதல் மற்றும் பருவ நிலை மாறுபாட்டிற்கு எதிராக ஜி20 நாடுகள் ஒருங்கிணைந்து போராட முன்வர வேண்டும் என மத்திய அமைச்சர் திரு. ஆர்.கே. சிங் அழைப்பு
புதுதில்லி, பிப்ரவரி 05, 2023உலக வெப்பமயமாதல் மற்றும் பருவநிலை மாறுபாடு சவால்களை முறியடிக்கும் முயற்சியில் ஜி20 நாடுகள் ஒருங்கிணைந்து செயல்பட வேண்டும் என மத்திய மின்சாரம் மற்றும் புதுப்பிக்கத்தக்க எரிசக்தித்துறை அமைச்சர் ஆர்.கே. சிங் தெரிவித்துள்ளார்.
பெங்களூருவில் இன்று துவங்கிய முதல் மின்பகிர்மானப் பணிக்குழுக் கூட்டத்தில் உரையாற்றிய அவர், 2005 முதல் 2030ம் ஆண்டிற்குள் நாட்டின் மொத்த உள்நாட்டு உற்பத்தியின் உமிழ்வு தீவிரத்தை 45 சதவீதமாகக் குறைக்க இந்தியா உறுதிபூண்டிருப்பதாகக் குறிப்பிட்டார். 2030ம் ஆண்டிற்குள், நாட்டின் 50 சதவீத மின் உற்பத்தித்திறனை, புதைப்படிவமற்ற எரிபொருள் அடிப்படையிலான எரிசக்தி மூலம் பூர்த்தி செய்ய இலக்கு நிர்ணயிக்கப்பட்டிருப்பதாகக் கூறினார்.
பருவநிலை மாறுபாடு குறித்த செயல் குறியீட்டில், இந்தியா தற்போது முதல் 5 நாடுகளுக்குள் இடம்பெற்றிருப்பதாகக் குறிப்பிட்ட அவர், மத்திய அரசின் பல்வேறு எரிசக்தி சேமிப்புத் திட்டங்கள் வாயிலாக, நாட்டின் கார்பன் உமிழ்வு ஆண்டுக்கு 267.9 மில்லியன் டன்னாக இருப்பதாகவும், இதன்மூலம், 18.5 பில்லியன் டாலர் நிதி சேமிக்கப்பட்டிருப்பதாகவும் தெரிவித்தார்.
பின்னர் செய்தியாளர்களிடம் பேசிய திரு. ஆர்.கே. சிங், தற்போது நடைமுறையில் கொண்டுள்ள எரிசக்தி தளத்தை இந்தியா எவ்விதத்திலும் சமரசம் செய்துகொள்ளாது என்றும், எரிசக்தி பாதுகாப்பை உறுதிசெய்ய அனைத்து வளங்களையும் ஆராயும் என்றும் குறிப்பிட்டார்.
இக்கூட்டத்தில் சிறப்பு உரையாற்றிய, மத்திய நிலக்கரி, சுரங்கம் மற்றும் நாடாளுமன்ற விவகாரங்கள்துறை அமைச்சர் திரு. பிரஹலாத் ஜோஷி, சுத்தமான எரிசக்திக்கான உலகளாவிய அணுகுமுறையை அடைய சர்வதேச நாடுகளின் ஒத்துழைப்பு அவசியம் என்றார். இந்தியர்கள், சுற்றுச்சூழலுக்கு உகந்த வாழ்க்கையை முறையையும், இயற்கைவளம் சுரண்டப்படுவதைத் தடுக்கும் நடவடிக்கைகளையும் கடைப்பிடிப்பதாகக் குறிப்பிட்டார். குறைத்தல், மறுபயன்பாடு, மறுசுழற்சி என்றதே வாழ்வின் தாரக மந்திரம். நமது கலாச்சாரமும், வாழ்வியல் முறையும் சுற்றுப் பொருளாதாரத்தின் ஒருங்கிணைந்த அம்சங்கள் என்றும் அமைச்சர் கூறினார்.
எரிசக்தி பாதுகாப்பு உள்ளிட்ட 6 முக்கிய அம்சங்களின் அடிப்படையில், ஜி-20 நாடுகளுக்கு இந்தியாவின் தலைமைத்துவத்தின் கீழ் இந்த முதல் மின்பகிர்மானப் பணிக்குழுக்கூட்டம் நடைபெறுகிறது. ஒரே பூமி, ஒரே குடும்பம், ஒரே எதிர்காலம் என்பதே இந்த நிகழ்ச்சியின் கருப்பொருளாக அமைந்துள்ளது.
இக்கூட்டத்தில் புதுப்பிக்கத்தக்க எரிசக்தித் துறை தலைவர் ரெனால்டோ டோமித் காடின்ஹோ, பிரேசில் வெளியுறவுத்துறை அமைச்சர் திரு. அலோக் குமார் உள்ளிட்ட பலர் கலந்துகொண்டனர். ஜி 20 உறுப்பு நாடுகள் உட்பட 150 நாடுகளின் பிரதிநிதிகள், 9 சிறப்பு அழைப்பாளர்கள், உலக வங்கி மற்றும் ஆசிய மேம்பாட்டு வங்கியின் பிரதிநிதிகள் உள்ளிட்ட பலர் இந்த 3 நாள் நிகழ்ச்சியில் பங்கேற்றுள்ளனர்.
------
PKV/ES/KPG
(Visitor Counter : 187
சிறுபான்மையினர் நலன் அமைச்சகம்
சிறுபான்மை சமூகத்தினரின் பாதுகாப்பு
இந்திய அரசியல்சாசனத்தின் 7-வது அட்டவணைப்படி, பொது நிலைத்தன்மை, காவல் பணி ஆகியவை மாநில அரசுகளின் பணியாக உள்ளது. சட்டம்-ஒழுங்கை பாதுகாப்பது, சிறுபான்மையினர் உள்ளிட்ட அனைத்து குடிமக்களுக்கும் எதிரான குற்றங்களை பதிவுசெய்வது மற்றும் தண்டனை பெற்றுத்தருவது ஆகியவை மாநில அரசுகளின் பொறுப்பாக உள்ளது. சட்டம்-ஒழுங்கைப் பாதுகாக்கவும், நிலைத்தன்மையை ஏற்படுத்தவும் மாநில அரசுகளின் கோரிக்கையை ஏற்று, மாநிலங்களுக்கு உதவும் வகையில், மத்திய ஆயுத காவல் படைகள் பணியமர்த்தப்படுகின்றன. சமூக நல்லிணக்கத்தை ஏற்படுத்துவதற்கான வழிகாட்டுதல்களை இந்திய அரசு வெளியிட்டுள்ளது. இதையொட்டி, சமூக வன்முறை ஏற்பட்டால், அதனை எதிர்கொள்வதற்கான நிலையான வழிகாட்டுதல்கள் வகுக்கப்பட்டுள்ளன.
மேலும், கடந்த 5 ஆண்டுகளில் தேசிய சிறுபான்மையினர் ஆணையம் பெற்ற புகார்களின் விவரங்களை இணைப்பில் பார்க்கலாம்.
எப்போதெல்லாம், தேசிய சிறுபான்மையினர் ஆணையம் புகார்களைப் பெறுகிறதோ, அப்போது, உரிய அதிகார வட்டாரங்களிடம் அறிக்கைகள் கேட்கப்படுகின்றன. சில சமயங்களில், அறிக்கைகள் திருப்தி அளிக்கும் வகையில் இல்லாவிட்டால், பிரச்சினைக்குத் தீர்வுகாணும் வகையில் தேசிய சிறுபான்மையினர் ஆணையம் விசாரணை நடத்துகிறது. மேலும், ஊடகங்களில் வெளியாகும் செய்திகளின் அடிப்படையில், சிறுபான்மையினர் ஆணையம் தானாக முன்வந்து வழக்குப்பதிவு செய்து, அறிக்கைகளை கேட்கும்.
இணைப்பு
|
|
வ.எண்
|
|
ஆண்டு
|
|
புகார்கள்
|
|
1
|
|
2017-18
|
|
09
|
|
2
|
|
2018-19
|
|
09
|
|
3
|
|
2019-20
|
|
02
|
|
4
|
|
2020-21
|
|
04
|
|
5
|
|
2021-22
|
|
08
இந்தத் தகவல்களை, மாநிலங்களவையில் மத்திய சிறுபான்மையினர் விவகாரங்கள் துறை அமைச்சர் திருமதி.ஸ்மிருதி சுபின் இரானி, இன்று எழுத்து மூலம் அளித்துள்ளார்.
விண்வெளித்துறை
வளர்ச்சி நடவடிக்கைகளில் இஸ்ரோ தனது பங்கை வேகமாக விரிவுபடுத்துகிறது: டாக்டர் ஜிதேந்திர சிங்
மத்திய மாநில  வடகிழக்குப் பிராந்திய அபிவிருத்தி , மத்திய ஊழியர் நலன், பொதுமக்கள் குறைதீர்ப்பு மற்றும் ஓய்வூதியத்துறை, அணுசக்தி மற்றும் விண்வெளித் துறை அமைச்சர் டாக்டர். ஜிதேந்திர சிங் இன்று மோடி அரசாங்கத்தின் முக்கிய சிறப்பம்சங்களில் ஒன்று, கடந்த ஆறு ஆண்டுகளில், இந்திய விண்வெளி ஆராய்ச்சி அமைப்பு  முக்கியமாக செயற்கைக் கோள்களை ஏவுவதில் மட்டுமில்லாமல், அதன் வளர்ச்சி நடவடிக்கைகளில் தொடர்ந்து தனது பங்கை விரிவுபடுத்துகிறது, இதன் மூலம் பிரதமர் நரேந்திர மோடியின் "இந்தியாவை மாற்றும்" பணிக்குப் பங்களிப்பு செய்கிறது என்று கூறினார்.
தொலைநிலை உணர்திறன் செயற்கைக்கோள்களிலிருந்து  பெறப்படும் தரவை விரிவாகப் பயன்படுத்துவதால், பயிர் நிலையின் ஒப்பீட்டு முன்னேற்றம் மற்றும் வேளாண் துறையில் உற்பத்தித்திறன் அதிகரித்தது. 2019 ஜூலை மாதத்தில் இருந்து, 2020 ஜூலை மாதத்திற்குள் பயிர் நிலையின் ஒப்பீடு முன்னேற்றமும், வேளாண் துறையில் உற்பத்தித்திறன் அதிகரித்ததும் நிரூபிக்கப்பட்ட குறிகாட்டியாக இருக்கும். இயல்பாக்கப்பட்ட வேறுபாடு தாவர அட்டவணை குறியீட்டு எண் , இந்த ஆண்டு ஜூலை மாதத்தில் கடந்த ஆண்டு இதே மாதத்தில் இருந்ததை விட சிறந்த பயிர்நிலைகளை தெளிவாகக் காட்டுகிறது என்று டாக்டர். ஜிதேந்திர சிங் கூறினார்.
டாக்டர். ஜிதேந்திர சிங், நான்கு ஆண்டுகளுக்கு முன்னர், பிரதமர் நரேந்திர மோடியின் தலையீட்டின் பேரில், இந்தியத் தலைநகரில் ஒரு விரிவான குழுச்சந்திப்பு நடைபெற்றது, அப்போது, பல்வேறு அமைச்சகங்கள் மற்றும் துறைகளின் பிரதிநிதிகள் இஸ்ரோ மற்றும் விண்வெளித் துறையின் விஞ்ஞானிகளுடன், உள்கட்டமைப்பு மேம்பாட்டுக்குத் துணை புரிதல், மேம்படுத்துதல் மற்றும் விரைவுபடுத்துதல் மற்றும் பல்வேறு நலத்திட்டங்களைச் செயல்படுத்துவதற்கான நவீன கருவியாக சிறந்த விண்வெளித் தொழில்நுட்பத்தை எவ்வாறு பயன்படுத்தலாம் என்பதைப் புரிந்து கொள்வதற்கான தீவிரமான கலந்துரையாடலில் ஈடுபட்டனர். இதைத் தொடர்ந்து, வேளாண்மை, ரயில்வே, சாலைகள் மற்றும் பாலங்கள், மருத்துவ மேலாண்மை / டெலிமெடிசின், சரியான நேரத்தில் பயன்பாட்டுச் சான்றிதழ்கள் பெறுதல், பேரழிவு முன்னறிவிப்பு மற்றும் மேலாண்மை, வானிலை / மழை / வெள்ள முன்னறிவிப்பு உள்ளிட்ட பல்வேறு துறைகளில் இப்போது விண்வெளித் தொழில்நுட்பம் பயன்படுத்தப்படுகிறது.
இந்தியா, பிரதமர் நரேந்திர மோடியின் கீழ், உலகின் முன்னணி நாடாக வளர்ந்து வரும் விளிம்பில் உள்ளதாகவும், இந்தப் பயணம் இந்தியாவின் விண்வெளித் தொழில்நுட்பம் மற்றும் அதன் அர்ப்பணிப்பு அறிவியல் சகோதரத்துவத்தால் அறிவிக்கப்பட்டு வருகிறது என்று டாக்டர். ஜிதேந்திர சிங் தெரிவித்தார்.
<><><><><>
(Visitor Counter : 181
நாடாளுமன்ற விவகாரத்துறை அமைச்சகம்
நாடாளுமன்ற விவகாரத்துறை அமைச்சர் திரு பிரலாத் ஜோஷி தலைமையிலான இந்திய நாடாளுமன்ற நல்லெண்ணக் குழுவின் உருகுவே பயணம்
இந்தியா – உருகுவே இடையேயான இருதரப்பு உறவுகளை வலுப்படுத்தி ஆழப்படுத்தும் நோக்கத்துடன் உருகுவே குடியரசின் நாடாளுமன்ற மக்களவைத் தலைவர் அழைப்பின்பேரில் நாடாளுமன்ற விவகாரங்கள், நிலக்கரி மற்றும் சுரங்கங்கள் துறை அமைச்சர் திரு பிரலாத் ஜோஷி தலைமையிலான 10 உறுப்பினர் இந்திய நாடாளுமன்ற நல்லெண்ணக் குழு 2023 ஜூன் 14-17 உருகுவேயில் பயணம் மேற்கொண்டது.
பல்வேறு கட்சிகளைக் கொண்ட இந்தக் குழுவில் மக்களவையைச் சேர்ந்த ஆறு உறுப்பினர்களும் மாநிலங்களவையைச் சேர்ந்த மூன்று உறுப்பினர்களும் நாடாளுமன்ற விவகாரங்கள் அமைச்சகத்தின் செயலாளர் திரு ஜி. ஸ்ரீநிவாசும் இடம்பெற்றனர்.
உருகுவே தலைநகர் மான்டேவிடியோவில் உள்ள தேசப்பிதா மகாத்மா காந்தியின் மார்பளவு சிலைக்குத் தூதுக்குழு உறுப்பினர்களுடன் அமைச்சர் மலரஞ்சலி செலுத்தியதுடன் ஜூன் 15 அன்று அதிகாரபூர்வ பயணம் தொடங்கியது. இந்தச் சிலையின் அருகே உள்ள வரலாற்றுச் சிறப்புமிக்க ரம்ப்லா கடற்கரை சாலையின் ஒரு பகுதிக்கு மகாத்மா காந்தியின் பெயர் சூட்டப்பட்டுள்ளது.
இந்தியத் தூதுக்குழுவினருடன் உருகுவே நாடாளுமன்ற இரு அவைகளின் உறுப்பினர்களும் பங்கேற்ற பேச்சுவார்த்தை நடைபெற்றது. இதில் கலந்துகொண்ட உருகுவே நாடாளுமன்ற மக்களவைத் தலைவர் திரு செபாஸ்டின் அண்டுஜார் இந்தியாவில் பயணம் மேற்கொள்ள திரு ஜோஷி அழைப்புவிடுத்தார். இதையடுத்து 2023 இறுதிக்குள் உருகுவே நாடாளுமன்ற தூதுக்குழுவின் இந்தியப் பயணத்திற்கு ஒப்புக்கொள்ளப்பட்டது.
பின்னர் உருகுவேயின் முதலாவது பெண் குடியரசு துணைத்தலைவரும் நாடாளுமன்ற மேலவைத் தலைவருமான திருமதி பீட்ரிஸ் ஆர்கிமோனை இந்தியத் தூதுக்குழுவினர் சந்தித்தனர். தூதுக்குழுவினரை வரவேற்ற அவர், சில ஆண்டுகளுக்கு முன் தமது பயனுள்ள, மறக்க முடியாத இந்தியப் பயணத்தை நினைவு கூர்ந்தார். துடிப்ப்பு மிக்க இரண்டு ஜனநாயக நாடுகளுக்கிடையேயான உறவுகளை விரிவுபடுத்த வேண்டியதன் அவசியத்தை அவர் வலியுறுத்தினார்.
இரண்டு சந்திப்புகளிலும், அமைச்சர் திரு ஜோஷி, பிரதமர் நரேந்திர மோடியின் அரசால் மேற்கொள்ளப்பட்ட பல்வேறு கொள்கை முயற்சிகள் காரணமாக இந்தியாவின் விரைவான சமூக-பொருளாதார வளர்ச்சி பற்றி எடுத்துரைத்தார்.
உருகுவேயில் வசிக்கும் இந்தியர்களின் சங்கமான உருகுவே-இந்திய கலாச்சார சங்கம் நடத்திய சர்வதேச யோகா தினக் கொண்டாட்டத்தில் இந்திய தூதுக்குழு பங்கேற்றது. இதுதவிர, உள்ளூர் உருகுவே யோகா ஆசிரியரால் வழிநடத்தப்படும் தியான அமர்வும் இடம்பெற்றது.
மான்டேவிடியோவில் இந்திய சமூகம் மற்றும் இந்தியாவின் நண்பர்களுடன் கலந்துரையாடும் வாய்ப்பை அமைச்சரும் தூதுக்குழுவினரும் பெற்றனர். உருகுவேயில் 800க்கும் அதிகமான இந்தியர்கள் வசிக்கின்றனர்.
2020-ல் 60 ஆண்டுகால தூதரக உறவுகளைக் கொண்டாடிய இந்தியா - உருகுவே இடையேயான வர்த்தகம் கடந்த சில ஆண்டுகளில் வலுவான வளர்ச்சியைக் கண்டுள்ளது, இது 2022-23-ல் 350 மில்லியன் அமெரிக்க டாலராக இருந்தது. இரு ஜனநாயக நாடுகளும் வர்த்தகம் மற்றும் முதலீடுகளை மேம்படுத்த உறுதிபூண்டுள்ளன.